Cerere de decizie preliminară introdusă de Amtsgericht Potsdam (Germania) la 7 martie 2023 – Gesellschaft für musikalische Aufführungs- und mechanische Vervielfältigungsrechte e.V. (GEMA)/GL
(Cauza C-135/23, GEMA)
Limba de procedură: germana
Instanța de trimitere
Amtsgericht Potsdam
Părțile din procedura principală
Reclamantă: Gesellschaft für musikalische Aufführungs- und mechanische Vervielfältigungsrechte e.V. (GEMA)
Pârât: GL
Întrebarea preliminară
Punerea la dispoziție de către persoana care exploatează un bloc de apartamente a unor televizoare în apartamentele din acest bloc, care recepționează fiecare emisiuni prin intermediul unei antene de cameră fără să existe un receptor central pentru retransmiterea semnalelor, constituie comunicare publică în sensul articolului 3 din Directiva 2001/29/CE1 ?
____________
1     Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională (JO 2001, L 167, p. 10, Ediție specială, 17/vol. 1, p. 230).